EN ORIGINAL SERIE FRA NETFLIX
Og til sidst nyt fra London: "Er ingen i sikkerhed mere?"
Der er royal ballade over en mand, der kom i audiens hos dronningen.
Han var ikke inviteret, men kom ind i dronningens soveværelse.
Manden skar sig på en knust rude og efterlod blodspor på dronningens seng.
Den ubudne gæst kom forbi en række elektroniske alarmer
samt vagter og politi på paladset.
Manden er 30-årige Michael Fagan.
Politiet siger, Fagan sikkert klatrede over et hegn
og ind på paladsets område om natten.
Så klatrede han op ad et nedløbsrør og ind gennem et vindue.
…og fandt vej til dronningens gemakker på første sal.
I ti minutter sad han der og talte med dronningen.
Så bad han om en cigaret.
Ifølge hans mor talte han om sin kæreste "Elizabeth", der boede i SW1.
Hændelsen chokerede landet og medførte, at Scotland Yard gransker
den royale sikkerhed.
Thatcher vendte i hast hjem til Underhuset i dag
før indenrigsministerens tale.
Underhuset roser den ro, Hendes Majestæt udviste ved hændelsen.
Dronningen har med sindsro fortsat sine pligter
til trods for den uhørte og alvorlige trussel,
som manden udgjorde.
Efter hændelsen har hofreporterne to ubesvarede spørgsmål:
Hvordan kom han ind?
Og hvad talte de dog om?
Mrs. Thatcher siger, regeringen har en politisk dagsorden
for de næste mange år rettet mod landets transformation.
Jeg mener, at baggrund, hvor man kommer fra, intet betyder,
for kan man bevise sit værd for økonomien, og kan man bidrage,
kan man øge sin egen velfærd til fordel for andre…
Hold dog kæft!
…de gesjæftige, der skaber jobs, de succesrige,
dem, der kan vise, de vil kæmpe sig frem.
Statsministerens mål er at puste nyt liv i nationen…
Mere udland og flere nyheder om lidt.
-Hvad så? -Hej.
Godmorgen.
Tidligere i dag blev Argentinas krydser skudt i sænk,
og det forlyder indledningsvist, at 1.000 kan være omkommet,
hvilket har medført en vaklen
i den internationale støtte til Storbritannien.
-Næste. -Næste, tak.
-Mig igen. -Navn?
-Michael Fagan. -Har du arbejdet de sidste to uger?
Jeg kommer jo hver 14. dag, og du spørger altid om det samme.
Har du arbejdet de sidste to uger?
Jeg var formand for OL-komitéen
og snuppede et par dage som FN's generalsekretær.
Næste.
Har du arbejdet de sidste to uger?
Hvad skal jeg leve af? Vindsteg?
-Pas på dig selv. -Vi ses.
Bill!
Hej, hvad så?
-Alt er fint. Dig? -Jeg klager ikke.
Har du stadig den der ven…
…ham, der betaler sort?
-Ja, mangler du noget at lave? -Jeg kan bruge alt, du har.
Hvis er penslerne?
-Alles. Bare brug dem. -Der er han!
Godt, venner. Lad os gå i krig.
-Pubben venter, når vi er færdige. -Tak
Beige nummer 28…
Samme farve som mit liv.
Bare et glas hvidvin, tak.
-Hej. -Hej, hvordan går det?
Hvad vil I have?
Hvad er der?
Michael er her.
Hvor?
Bliv her.
Hvad laver du? Jeg bad dig blive væk!
-Jeg vil tale om lejligheden. -Ikke i aften, vel?
Hvad med ungerne?
De har det fint. Gå nu.
Hvem er den nar?
-Tal pænt. -Hvem er det?
En, der arbejder og forsørger dine børn.
-Gå nu. -Sådan en lortenar.
Hej, lortenar!
-Lad nu være. -Skal vi slås?
-Måske, ja. -Ja?
-Stop. -Det er du ikke værd.
Og måske har du ingen nosser! Ingen … Hold kæft!
Nosser? Gu har jeg nosser.
Og hør lige. Hende der ved alt om mine nosser.
-Så er det godt, du. -Kom så, for satan!
-Så kom og få bank! -Gør det, for fanden.
Gør det, for helvede!
Vent! Michael, gå nu bare.
Hvem tror du forsørger dine unger?
-Din lortenar! -Stop så!
Kom an, for satan!
Fru statsminister.
Jeg kan med glæde sige,
at efter vi genvandt South Georgia i sidste uge,
har vores styrker eskaleret indsatsen.
Et Vulcan og et supportfly
har udført vellykkede bombetogter nær hovedstaden.
Omkom nogen?
Nej.
Fjendtlige styrker forsøgte med et modangreb,
men et argentinsk Canberra og et Mirage blev skudt ned af vores Harrier-fly.
Vi kan med overbevisning sige, at vinden er vendt.
Snart har vi generobret Falklandsøerne.
Statsministeren var her i dag.
-Nu rullede du vel den røde løber ud. -Hvorfor?
Alle var imod Falklandskrigen,
men hun mente, vi kunne vinde, og nu er sejren i sigte.
Hendes sejr.
Hun gør, hvad vi i årevis ventede på, nogen gjorde.
Hvad da?
At nogen leder landet med fast hånd
efter flere års inkompetence og dårlig ledelse.
Hun gjorde mig rasende ved at nævne sikkerheden på paladset igen.
Hvorfor?
Skal murene være endnu højere? Eller skal folk stå tre meter længere væk?
Jeg ynder at møde folket og har lært meget af dem.
Kan du huske, hvad lord Altrincham lærte os?
For 28 år siden blev det anbefalet, vi var mere åbne, mere tilgængelige.
At vi sænkede paraderne.
De skal da ikke op igen.
Godt, handskerne på.
Vi har forberedt nogle blandt folket, som De kan møde.
-Men ingen spørgsmål eller konversation? -Nej.
Så lad os få det overstået.
Mr. og mrs. Barrowclough.
-Goddag. -Deres Majestæt.
-Og De er? -Sikkerhedsrådgiver.
-Er der sikkerhedsproblemer i dag? -Slet ikke.
Er De hjemme på torsdag?
Mrs. Wallace fra husmoderforeningen…
-Goddag. Har De stadig tid til at bage? -Ja da!
Min victorianske mormor opfostrede mig. Vi lærte at være flittige.
Man lærte at forbedre sig og at klare sig selv.
Næste.
Man lærte, at renlighed er en dyd.
-Det er mig igen. -Navn?
Bond. James Bond.
Har du arbejdet de sidste to uger?
Kun som international spion. Efterretning, kontraspionage, snigmord.
Narrøv.
Og hvem er din chef? Jeg vil nemlig klage.
Føler du dig skidt behandlet, så tal med dit parlamentsmedlem.
De kan henvise dig til Parlamentets ombudsmand.
Du er fandeme selv en narrøv.
LUKKET
Næste!
Mens Deres planer for resten af økonomien gennemføres,
er en af følgerne vist høj arbejdsløshed, stigende arbejdsløshed.
Nej … Lad mig sige sådan her:
Det er som en sygeplejerske, der passer en patient.
Hvem er en god sygeplejerske? Den, der pylrer om patienten:
"Glem det nu, så, så. Bliv liggende, så kommer jeg med maden.
Jeg kommer med avisen, så bliv bare liggende.
Jeg passer på dig."
Eller sygeplejersken, der siger: "Kom så, tag dig sammen.
Ja, du blev operereret. Nu må du på benene og i gang igen.
Sådan skal det være. Og i morgen tager du et par skridt mere."
-Hvem er en god sygeplejerske? -Jeg ved, hvem der lyder mest som Dem.
Hvad kan jeg gøre…
…for dig, Mr. Fagan?
Jeg ville tale med en om systemet.
-Hvilket system? -Det britiske.
Hvad generer dig ved systemet?
Det er uretfærdigt og en skændsel.
Jeg kan se, du er arbejdsløs. Hvad laver du normalt?
Jeg er maler, men der ikke meget arbejde for tiden.
I stedet for at investere i nye hjem, som jeg kan male,
bruger hende heksen alle pengene på en unødvendig krig.
Jeg må indrømme, jeg støtter krigen.
Ved du, hvad den koster?
Det ved jeg, for regeringen har frigivet tallene.
Hvorfor bruge over tre milliarder pund på en krig mod vildt fremmede
frem for at passe på ens familie?
Fordi invasionen af Falklandsøerne var en fremmed magts illegale handling,
fordi general Galtieri er forbryder og fascist,
og fordi folk på Falklandsøerne er britiske borgere,
der bor på britisk område.
Men tak for dine observationer,
som jeg noterer mig.
-Nej, du gør ej. -Jo, det gør jeg.
Nej, du gør ej.
Noteret, mr. Fagan.
Skal der hænge et billede af hende? Det er ligesom i Tyrkiet eller Irak.
Hun er min chef.
-Det er jeg som vælger. -Stemte du på mig?
Nej, sgu da.
Så kan jeg ikke sige, at du er min chef.
Margaret Thatcher er de konservatives leder,
og jeg er konservativ, så hun er min chef.
Er du lun på hende?
-Hvad? -Tænder hun dig? Sikkert.
Så er tiden vist desværre gået.
Jeg er ikke færdig.
Vil du stadig gøre indsigelse,
så gør det ved at stemme eller demonstrere lovligt.
Det er din demokratiske ret.
Hvem taler jeg med, hvis jeg vil tale om hende?
Oppositionslederen.
Han kan stille hende spørgsmål to gange om ugen i Underhuset.
Ellers er det dronningen.
Hun har audiens med statsministeren hver tirsdag.
Du kunne smutte forbi Buckingham og spørge hende?
Vagter!
Til venstre, hurtig march!
Venstre, højre…
Hendes Majestæt modtager den royale honnør,
som er central for dronningens årlige fødselsdagsparade.
Medlemmer af vagtkompagniet marcherer forbi,
og dem, der ser med derhjemme samt de heldige, der var inviteret,
samles som én nation og fejrer begivenheden.
Jeg behøver ikke sige, at jeg og alle ministrene
er umådeligt urolige…
Nummer 72. Luge 2.
Ansøgning om udbetaling til istandsættelse?
-Ja. -Har du flere oplysninger?
Okay, min kone er jo gået.
Javel.
Jeg bad socialforsorgen mægle, for jeg vil gerne se mine børn.
Javel.
Men de siger, min lejlighed skal sættes i stand.
Der er en vandskade, jeg vil udbedre.
Du er ikke primær lejer.
Det er min kone, men hun gik fra mig, sagde jeg jo.
Du skal være primær lejer,
før vi kan overveje at betale for skaden. Hvad siger kommunen?
De bad mig tale med jer.
Får jeg det ikke ordnet, må jeg ikke se mine børn.
Den må du vende med kommunen.
…afdrog en stor del af den udlandsgæld, vi overtog.
Hallo!
Hurtigt! Der er en mand.
-En tyv. -Hvad?
Ved dronningens soveværelse.
-Skynd jer! -Tænd lyset.
Okay.
-Hvor blev han set? -Dernede.
-Fordel jer! -Tjek soveværelset.
-Se under sengene. -Tjek vinduerne.
-Måske smadrede han et. -Ingen på badeværelset.
-Ingen i soveværelset. -Tjek påklædningsværelset!
-Ingen. -Ingen i påklædningsværelset.
Det tyder på, at han…
Vi formoder, det var en mand.
…kom ind over rækværket ved Ambassadors' Entrance,
op ad en faldstamme og ind ad vinduet til hofmarskallens kontor.
Derfra gik han ad østfløjen og tværfløjen
gennem billedsalen til gavesalen…
…hvor han drak en flaske vin.
Hvad?
En Vache Johannisberg Riesling.
Værdien er seks pund.
Han smadrede en vase,
en gave fra Guyanas præsident.
Den vase husker jeg.
En grim lyserød tingest
med blå orm over det hele.
Nej, det var Guyanas tre største floder.
Essequibo, Berbice og Demerara.
Og en underlig and.
-Nationalfuglen, en hoatzin. -Ja.
Hvorfor blev han ikke stoppet?
Det kan ingen svare på.
Det kan tænkes, at tidspunktet, klokken cirka 21,
medvirkede til, at han slap ind.
Endvidere var der vist fejl i nogle af paladsets alarmsystemer.
Og vinduet på anden sal var ikke låst.
Ved vi, hvad han ville?
Vi ved intet om motiv eller mål.
Vi er blot taknemmelige for, at dronningen var på Windsor.
Men når Downing Street hører om det,
må vi nok forberede os på en grundig sikkerhedsrapport.
Ved Downing Street intet om det?
Ikke endnu.
Sagen ligger stadig hos politiets A-distrikt,
men er endnu ikke overdraget til indenrigsministeriet.
Behøver de vide det?
Det kan undgås,
hvis vi kan se gennem fingre med vinen og den smadrede vase.
Så er den sag vel lukket?
Ellers overreagerer Downing Street bare,
så vi får alarmer, kameraer og betjente overalt.
Her føles allerede som et fængsel.
Javel.
-Sam, kom. -Gå så.
Stort spring.
-Kom. -Hvad sagde jeg?
Prøver du igen, sker det igen.
Ikke for højt.
Flot.
Chris!
-Gå hen til mor. -Det er min datter.
-Kom nu. -Hvad?
Derek, stop.
Og så foran børnene?
Du skræmmer dem. Hvorfor gør du det?
Har du fået nok?
Helt ærligt!
På en legeplads!
Gå hjem, Mike!
-Det er slut. -Er du stolt af dig selv?
Lad os være. Du skal ud af vores liv.
Tre pund per karton.
Jeg har Embassy, Benson…
To Benson.
Hvad har du?
I lyset af hændelsen omkring kl. 15 i torsdags
er det blevet besluttet,
at moderen til dine børn får fuld forældremyndighed.
Endvidere…
…anses det for at være i børnenes bedste interesse,
at du ikke længere har kontakt med dem.
Forstår du det?
I nat nåede vores styrker udkanten af Port Stanley,
hvor et stort antal argentinske tropper overgav sig.
Det forlyder nu, at argentinerne vifter med det hvide flag.
Den britiske sejr lader til at være i hus, og dronningen er atter på Buckingham
til sin audiens med statsministeren.
En talsmand siger, Hendes Majestæt var…
Britons never, never, never Shall be slaves
Rule, Britannia
Britannia, rule the waves
Britons never, never, never Shall be slaves
-Maggie, Maggie, Maggie! -Oi, oi, oi!
Da vi startede,
var der tvivlere og krystere, folk, der mente,
vi ikke længere magtede, hvad vi kunne før. De tog fejl.
-Ellers andet? -Nej, tak.
Briterne har genvundet selvtilliden,
og vi ser os ikke tilbage.
Thatcher var i højt humør i dag, da hun meddelte regeringen,
at Falklandsøernes fremtid nu kun er på britiske hænder.
Storbritanniens herredømme er slået fast, sagde hun.
Hun advarede endvidere: "Lad alle nationer huske på,
at vi altid forsvarer de britiske territorier prompte og uden tøven."
Udtalelsen blev mødt med bifald.
Thatchers popularitet er steget voldsomt ifølge opinionsundersøgelserne.
-Godmorgen! -Det var du længe om.
Er der sket noget?
Nej, det var en stille nat.
Sådan er nattevagter jo.
Vi ses i morgen.
Godmorgen, Bobo.
Hvad nu? Det er da for tidligt.
Hvis du insisterer.
-Hvem er De? -Jeg hedder Michael.
-Ud! Ud med Dem! -Jeg gør Dem ikke noget.
Der står en betjent udenfor.
Nej, der gør ikke.
Hallo?
-Vil De have penge… -Jeg vil ikke have noget.
Jeg vil bare tale med Dem, fortælle Dem, hvad der sker i landet.
-Måske ved De det ikke eller er ligeglad. -Nej, hør nu her!
Jeg bekymrer mig meget om mit land.
-Lad være med det. -Hvor uvenligt…
-De rører mig ikke! Hallo? Hjælp! -Stop!
Giv mig nu bare et øjeblik, ikke?
Jeg siger, hvad jeg vil sige, og så går jeg.
-Har De en cigaret? -Nej, det er en grim vane.
Det ved jeg.
Jeg tænkte, De kunne møde en, der var normal,
og som kan fortælle Dem, hvordan det står til.
Jeg møder normale folk.
Nej, De gør ikke.
Dem, De møder, opfører sig pænt. De bukker og skraber. Det er ikke normalt.
-Er det her normalt? -Hvis jeg kan slappe af, ja.
De bløder.
Gør jeg?
Jeg skar mig nok.
Hvor kan jeg…
På badeværelset. Den vej.
Verdens rigeste kvinde, og så er den ikke elektrisk.
-Hvad? -Deres tandbørste.
Det er typisk stedet.
Her er mere fornemt og nedslidt, end man tror.
Nedslidt?
Ja da. Gangene og salene.
Chokerende.
Maling og tapet skaller, der er pletter.
-Jeg er maler. Jeg ser den slags. -Er det Deres job?
Ja, jeg er maler.
De kunne hyre mig.
Og De mangler en glarmester.
Jeg smadrede en rude denne gang.
-Var det også Dem sidst? -Ja.
-Hvad fejler De? Det er jo privat område. -Nej, det er statens.
-De må ikke være her. -Det er ikke strafbart.
Medmindre jeg stjæler noget.
Sidst stjal De en flaske vin.
For at drikke mig mod til at tale med Dem!
For jeg har prøvet alt andet. Skrevet breve…
…talt med et parlamentsmedlem. Det nyttede ikke en pind.
Demokratiets røgslør. Nu kommer jeg til Dem,
statsoverhovedet.
De er sidste udvej. En, der faktisk kan gøre noget.
-Og hvad skal jeg gøre? -Redde os fra hende.
-Hvem? -Thatcher. Hun ødelægger landet.
Der er over tre millioner arbejdsløse.
Flere end under Depressionen. Generer det Dem ikke?
Jo, meget.
Men jeg kan intet gøre ved det.
Når man har min position så længe som jeg, ser man,
hvor hurtigt og ofte nationens lykke kan vende.
Arbejdsløshed, recession, kriser, krig. Altsammen kommer på ret køl igen.
Lande og folk vender udviklingen.
-For det er de nødt til. -Det troede jeg også.
At jeg kunne vende det.
Men jeg kunne ikke.
Først forsvandt arbejdet og derefter min selvtillid.
Så … forsvandt kærligheden i min kones øjne.
Og så tænker man jo over, hvor det hele blev af.
Ikke bare ens selvtillid eller lykke, men ens…
De siger, jeg er psykisk syg nu, men jeg er bare fattig.
-Alt det kan staten hjælpe med. -Hvilken stat?
Staten er væk.
Hun afmonterede alt
sammen med de ting, vi troede, vi havde før.
Samfundssind og pligtfølelse over for hinanden?
Næstekærlighed. Det hele forsvinder.
De overdriver vist.
Folk er stadig gode mod hinanden. De betaler stadig skat til staten.
Og hun bruger pengene på en unødvendig krig og siger,
at det gode humør er tilbage.
I mellemtiden er alt det, vi får det godt af,
retten til arbejde, retten til at være syg,
retten til at være gammel, retten til at være svag og menneskelig…
Det er væk.
De tror Dem sikker, men hun er ude efter Deres job.
De er også snart arbejdsløs.
Jeg kan forsikre Dem om, at mrs. Thatcher er monarkist.
Hendes magtbegær er en præsident værdig,
og her i landet er der ikke plads til både præsident og statsoverhoved.
Husk det. Vi blev arbejdsløse. Hun gør også Dem arbejdsløs.
Hvem er det?
Min morgente. De kommer altid nu.
Kom ind.
Er alt i orden?
Alt er fint, tak De kunne bede betjenten komme.
Er De rejst langt?
York Way.
-Lige bag King's Cross. -Dejligt.
Er der dejligt?
Nej, ikke specielt.
Er der andet, De vil sige til mig?
Nej.
Tak.
Jeg håber ikke, det her gør Deres liv for vanskeligt.
Tak.
Jamen, så farvel.
-De må ikke røre hende. -Jo.
Jeg vil huske, hvad De sagde.
Ud!
Må jeg bede om en kop te?
Så gerne.
Ifølge indenrigsministeriet trængte en mand forbi vagterne på paladset
og ind i dronningens soveværelse hele to gange.
Efterforskningen af disse sikkerhedsbrud er allerede begyndt,
og der blev fremlagt mere i dag for et måbende Underhus.
Ved indenrigsministeren ikke, at folket er virkelig chokeret
og forbløffet over, at dette overhovedet kunne ske,
og at ministerens ord om, at sikkerheden er utilstrækkelig,
nok er årets underdrivelse?
Ingen var nok mere chokeret og forbløffet, end jeg selv var.
Jeg tror, vi må vente og høre…
-Ro! -Vi må afvente mr. Dellows rapport.
På vegne af regeringen
og politiet siger jeg undskyld.
Det er en national skændsel, at Storbritanniens dronning
skal udsættes for ballademagere og oprørere,
-der mener, de kan ty til vold. -Han var ikke voldelig.
Faktisk var den eneste, mr. Fagan gjorde skade på, sig selv.
Og skønt han var en plaget sjæl,
kan han ikke klandres for sine problemer,
da han er arbejdsløs.
Dem har vi dobbelt så mange af, som da De kom til magten for tre år siden.
Er arbejdsløsheden midlertidigt høj,
er det en nødvendig bivirkning af den medicin, vi giver økonomien.
Bør vi så ikke passe på, at medicinen,
ligesom rædsom kemoterapi, ikke dræber den patient, den skal kurere?
Har folk som mr. Fagan det svært, har vi så ikke pligt til at hjælpe dem?
Hvad med vores moralske økonomi?
Skal vi vende landets udvikling,
må vi jo vende ryggen til
gammeldags og vildledte idéer om fælles pligt.
Der er enkeltstående mænd og kvinder, og så er der familier.
Folk med egeninteresse, der vil bedre sig selv.
Den motor driver landet.
Min far kunne ikke gå til staten, hvis hans forretning gik ned.
Det var risikoen for fallit
og hans pligt over for familien, der drev hans succes.
Måske er alle ikke helt så fantastiske som Deres far.
Ser De…
…på det punkt er vi to forskellige.
Jeg siger, at alle kan være sådan.
Også en som mr. Fagan?
Mr. Fagan er en anden sag.
To forskellige læger har draget den konklusion,
at han er schizofren.
Betyder hans sygdom, han ikke retsforfølges,
vil et rart, sikkert sindssygehospital sikre,
at han ikke er til fare for nogen mere. Hvis De vil have mig undskyldt,
-er jeg nødt til at gå. -Hvorhen?
Til sejrsparade i City of London.
Sejrsparade?
Ja.
Vi har netop vundet en krig.
Godmorgen fra Royal Exchange her i City of London.
Og fra podiet vinker overborgmesteren og statsministeren.
Til venstre for overborgmesteren, hans venstre, vores højre,
er flådeadmiral sir Terence Lewin.
Statsministeren modtager honnøren! Generer det dig ikke?
Nej, det gør det ikke.
Lad hende bare nyde det.
Interessant.
Hvad?
Hvor meget det generer dig.
Hun overskrider da sine beføjelser. Se bare al den nye sikkerhed.
Hun vil jo bare beskytte dig.
Mod hvad dog?
Mod tosser.
-Normale mennesker. Mine undersåtter. -Hold op.
Manden var jo bindegal.
Og en dåre.
Men på den bedste måde, som kong Lears hofnar.
Nu bruger du for meget … Shakespeare.
Men ikke HMS Conqueror, der sænkede Argentinas krydser, Belgrano,
og dermed forkortede søslaget umådeligt.
Men vi hører, at Conqueror faktisk…
Undskyld, jeg ikke beskyttede dig.
Jeg har det rædsomt.
Men du er jo altid ved min side
og gør mere end at passe på mig.
Men tak.
Det er godt, mr. Fagan ikke landede på din seng.
Ja.
Det havde været en ganske anden samtale.
Ja.
EFTER ANHOLDELSEN
BLEV MICHAEL FAGAN INDLAGT PÅ UBESTEMT TID PÅ ET SINDSSYGEHOSPITAL I LIVERPOOL.
HAN AFSONEDE TRE MÅNEDER.
HAN BOR STADIG I LONDON.
Tekster af: Helle Kaiser-Nielsen